CELEX: 62018CN0027
Language: sl
Date: 2018-01-16 00:00:00
Title: Zadeva C-27/18: Tožba, vložena 16. januarja 2018 – Evropska komisija/Republika Bolgarija

5.3.2018   
            
            
               SL
            
            
               Uradni list Evropske unije
            
            
               C 83/17
            
         Tožba, vložena 16. januarja 2018 – Evropska komisija/Republika Bolgarija
   (Zadeva C-27/18)
   (2018/C 083/24)
   Jezik postopka: bolgarščina
   
      Stranki
   
   
      Tožeča stranka: Evropska komisija (zastopniki: J. Samnadda, Y. Marinova, G. von Rintelen)
   
      Tožena stranka: Republika Bolgarija
   
      Predlog tožeče stranke
   
   Komisija Sodišču predlaga, naj,
   
               —
            
            
               ugotovi, da Republika Bolgarija s tem, da ni sprejela zakonov in drugih predpisov, potrebnih za uskladitev z Direktivo 2014/26/EU (1)
                  Evropskega parlamenta in Sveta z dne 26. februarja 2014 o kolektivnem upravljanju avtorske in sorodnih pravic ter izdajanju več ozemeljskih licenc za pravice za glasbena dela za spletno uporabo na notranjem trgu (UL 2014, L 84, str. 72) do 10. aprila 2016, oziroma vsekakor s tem, da o teh predpisih ni obvestila Komisije, ni izpolnila svojih obveznosti iz člena 43(1) te direktive;
            
         
               —
            
            
               v skladu s členom 260(3) PDEU Republiki Bolgariji zaradi neizpolnitve njene obveznosti, da Komisijo obvesti o ukrepih za prenos Direktive 2014/26/EU, naloži periodično denarno kazen v višini 19 121,60 EUR na dan od razglasitve sodbe, s katero je ugodeno tožbi;
            
         
               —
            
            
               Republiki Bolgariji naloži plačilo stroškov postopka.
            
         
      Tožbeni razlogi in bistvene trditve
   
   
               1.
            
            
               V skladu s členom 43(1) Direktive 2014/26/EU bi morale države članice so 10. aprila 2016 sprejeti zakone in druge predpise za uskladitev s to direktivo, in Komisiji sporočiti besedilo teh predpisov. Ker nacionalni ukrepi za prenos te direktive niso bili sporočeni, se je Komisija obrnila na Sodišče.
            
         
               2.
            
            
               Komisija v tožbi predlaga, naj se Republiki Bolgariji naloži periodična denarna kazen v višini 19 121,60 EUR na dan. Višina te denarne kazni naj bi se izračunala ob upoštevanju teže in trajanja kršitve ter odvračilnega učinka glede na plačilno sposobnost te države članice.
            
         
      (1)  UL 2014, L 84, str. 72.